Na temelju članka 107. i 114. Zakona o odgoju i obrazovanju u osnovnoj i srednjoj školi

(Narodne novine, broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17. i 68/18.) ravnateljica Osnovne škole kralja Tomislava, Našice, objavljuje

**NATJEČAJ ZA**

**POPUNU RADNIH MJESTA**

1. **Učitelj/ica edukator-rehabilitator** – određeno, puno radno vrijeme, rad u

posebnom odjelu, zamjena za vrijeme roditeljskog dopusta, a do povratka radnice na rad – 1 izvršitelj

1. **Učitelj/ica razredne nastave** – određeno, puno radno vrijeme, rad u PŠ Velimirovac, zamjena za vrijeme roditeljskog dopusta, a do povratka radnice na rad – 1 izvršitelj

 **Uvjeti za zasnivanje radnog odnosa:**

 Uz opće uvjete za zasnivanje radnog odnosa kandidati trebaju ispunjavati i posebne uvjete: poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada te odgovarajuća vrsta i razina obrazovanja, sukladno članku 105. Zakona o odgoju i obrazovanju u osnovnoj i srednjoj školi.

 **Rok** za podnošenje prijava je **8 dana** od dana objave na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči školske ustanove.

Na natječaj se mogu javiti osobe oba spola, pisano ili elektroničkim putem.

Nepotpune i nepravodobne prijave neće se razmatrati.

O rezultatima izbora kandidati će biti obaviješteni elektroničkim putem ili poštom u roku od trideset (30) dana od donošenja odluke o izboru kandidata.zakonskom roku.

 Uz pisanu i vlastoručno potpisanu prijavu na natječaj kandidati su obvezni priložiti sljedeću dokumentaciju:

- životopis,

- dokaz o državljanstvu,

- dokaz o stečenoj stručnoj spremi,

- uvjerenje nadležnog suda kako se protiv podnositelja ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi ne starije od 6 mjeseci od dana objave natječaja,

- elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje koju na osobno traženje osiguranika izdaju područne službe/uredi Hrvatskog zavoda za mirovinsko osiguranje ukoliko kandidat ima evidentiran radni staž.

 Kandidat koji ostvaruje prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17.), uz prijavu na natječaj dužan je, osim dokaza o ispunjavanju traženih uvjeta priložiti i dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji navedenim na stranicama Ministarstva hrvatskih branitelja, poveznica:

[**https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403**](https://gov.hr/moja-uprava/hrvatski-branitelji/zaposljavanje/prednost-pri-zaposljavanju/403)

 Kandidat koji se poziva na pravo prednosti pri zapošljavanju u skladu sa člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13., 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

 Kandidat koji se poziva na pravo prednosti pri zapošljavanju u skladu sa člankom 48.f Zakona o zaštiti vojnih i civilnih invalida rata (Narodne novine, broj 33/92., 57/92., 77/92., 86/92., 58/93., 76/94., 108/95., 82/01., 103/03. i 148/13.) dužan je uz prijavu priložiti osim

dokaza o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

 Isprave se prilažu u neovjerenom presliku uz obvezu kandidata da nakon izbora dostavi izvornike isprava.

.

 Prijave s dokazima o ispunjavanju propisanih uvjeta iz natječaja dostaviti:

1. u elektroničkom obliku na e - mail adresu školske ustanove:

 **ured@os-kralja-tomislava-na.skole.hr** ili

1. pisano, putem pošte ili osobno na adresu:

**Osnovna škola kralja Tomislava**

**Ulica Matice hrvatske 1**

**31500 Našice**

 Natječaj je objavljen na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči školske ustanove, dana 17. siječnja 2019. godine.

 Rok za prijavu kandidata je od **18. siječnja 2019. do 25. siječnja 2019. godine.**

KLASA: 112-01/19- 01/01

URBROJ: 2149/13-01-19-1

Našice, 17. siječnja 2019.

 Ravnateljica: Vlatka Zahirović, prof.